สวัสดีค่ะ คือทานยาคุม แล้วเลิกทาน แต่ประจำเดือนไม่มา 4 เดือนแล้วค่ะ ไปภบแพทย์ ได้ยา primolut n มาทาน ยาหมดไปแล้ว 2 วัน ประจำเดือนยังไม่มาเลยเลยค่ะ
สวัสดีค่ะ ประจำเดือนปกติควรจะมาทุกเดือน ห่างกันประมาณ 22-35 วันจากรอบก่อนค่ะ การที่ประจำเดือนไม่มานานถึง 4 เดือนแล้วนั้นน่าจะเป็นความผิดปกติโดยหลังการหยุดยาคุมแบบแผงรายเดือนนั้น การตกไข่และการมีประจำเดือนจะกลับมาเป็นปกติได้ค่อนข้างเร็ว ประมาณ 1-6 เดือนในคนส่วนใหญ่ค่ะดังนั้นอาการตอนนี้อาจจะยังเป็นผลข้างเคียงจากการหยุดยาคุมก็ได้ แต่หากผ่านมา 4 เดือนแล้ว อาจจะคิดถึงค่อนข้างน้อยค่ะ ควรพบแพทย์เพื่อตรวจหาสาเหตุอื่นๆร่วมด้วยเช่นความผิดปกติในมดลูกหรือรังไข่ เช่นมีถุงน้ำหลายใบในรังไข่ พังผืดมดลูก ผนังมดลูกบาง โรคไทรอยด์ทำงานผิดปกติ หากกินยาตามแพทย์สั่งแล้วยังไม่ดีขึ้น ควรกลับไปตรวจร่างกายซ้ำหรือตรวจเพิ่มเติมเช่นอัลตราซาวน์หน้าท้องร่วมด้วยต่อไป